Négy trélert ellenőriztek a rendőrök, az egyik több mint két tonna túlsúllyal közlekedett.

A Csongrád megyei rendőrök pénteken négy bolgár autószállító trélert ellenőriztek a kéthalmi pihenőhelyen, az M43-ason.

A mérlegelés során megállapították, hogy a járművek súlya meghaladja a jogszabályban megengedett legnagyobb össztömeget. Az egyik járműszerelvény

több mint két tonna túlsúllyal közlekedett.

A rendőrök a járművezetőkkel szemben helyszíni bírságot szabtak ki.

(Police.hu)